পূর্বাঞ্চলের দুই পেসার সৈয়দ খালেদ ও আবু জায়েদ দারুণ লাইন লেংথে বল করে ভুগিয়েছেন ব্যাটসম্যানদের। কিন্তু প্রথম দিনে কোনো সাফল্য পাননি তারা দুজন। এক প্রান্তে বল হঠাৎ নিচু হয়েছে। কখনও বাড়তি বাউন্স পেয়েছেন বোলাররা। সব দারুণভাবে সামাল দিয়েছেন শান্ত। তরুণ বাঁহাতি টপ অর্ডার ব্যাটসম্যান সময় গড়ানোর সঙ্গে সঙ্গে খেলেছেন নিজের সব শট। শান্তকে ফিরিয়ে তার সঙ্গে অধিনায়ক জহুরুলের ৭৭ রানের জুটি ভাঙেন আশরাফুল। এলবিডবিøউ হয়ে ফিরে যাওয়ার আগে ১০৯ বলে ১১ চারে ৭৩ রানের চমৎকার এক ইনিংস খেলেন শান্ত।